
       Republika Hrvatska 						    
  Općinski sud  u Metkoviću
             Metković

U   I M E    R E P U B L I K E    H R V A T S K E

P R E S U D A
 

[bookmark: _Hlk222669266]Općinski sud  u Metkoviću, po sucu Stanka Obradović, uz sudjelovanje zapisničara  Katice Zovko, u prekršajnom predmetu protiv okrivljenik Luke  Markote  iz Rogotina,  zbog prekršaja iz čl. 109. st. 1. Zakona o sigurnosti prometa na cestama a kažnjivo po čl. 109. st. 2.   uz primjenu čl. 293. st. 1. istog Zakona ("N. N." broj: 67/08, 48/10,74/11, 80/13, 158/13, 92/14, 64/15, 108/17, 70/19, 42/20, 85/22, 114/22, 133/23, 145/24),  čl. 199. st. 2. Zakona o sigurnosti prometa na cestama a  kažnjivo po čl. 199. st. 8. istog Zakona ("N. N." broj: 67/08, 48/10,74/11, 80/13, 158/13, 92/14, 64/15, 108/17, 70/19, 42/20, 85/22, 114/22, 133/23, 145/24), čl. 176. st. 2. Zakona o sigurnosti prometa na cestama a kažnjivo po čl. 176. st. 5. istog Zakona("N. N." broj: 67/08, 48/10,74/11, 80/13, 158/13, 92/14, 64/15, 108/17, 70/19, 42/20, 85/22, 114/22, 133/23, 145/24),   čl. 286. st. 12. Zakona o sigurnosti prometa na cestama a kažnjivo po čl. 286 . st. 12. istog Zakona ("N. N." broj: 67/08, 48/10,74/11, 80/13, 158/13, 92/14, 64/15, 108/17, 70/19, 42/20, 85/22, 114/22, 133/23, 145/24) i čl. 163. st. 1. Zakona o sigurnosti prometa na cestama a kažnjivo po čl. 163. st. 8 istog Zakona ("N. N." broj: 67/08, 48/10,74/11, 80/13, 158/13, 92/14, 64/15, 108/17, 70/19, 42/20, 85/22, 114/22, 133/23, 145/24), povodom optužnog prijedloga   Postaje granične policije Ploče klasa: 211-07/26-5/20339, Urbroj: 511-03-13-26-1 od 6. 08. 2026. godine  u žurnom postupku,  temeljem  čl. 143.,  221. i čl. 222. Prekršajnog zakona  RH,  dana  4. rujna   2026. godine 


    
p r e s u d i o     j e

I. 
	Okrivljenik:     Luka Markota  sin Marina, OIB: 58847777556, rođen 22. 05. 
                                 1996. u Makarskoj, s prebivalištem u Rogotinu, Ul. Neretvanska
                                  br. 22, državljanin RH, SSS, računalni tehničar, nezaposlen, 
                                  neoženjen, bez djece, srednjeg imovnog stanja, 


k r i v    j e


1.   - što je dana 5. kolovoza 20026. godine u 23,45 sati na cesti DC-8, grad Ploče,  neposredno kod caffe bara "Sagena" ,  zatečen u prometu kao vozač  osobnog vozila marke Opel reg. pl. DU 833 JN, iako je uređajem marke Drager 7000, utvrđena koncentracija alkohola od 1,73 g/kg  u litri izdahnutog zraka ( izmjereno 1,83 g/kg- 0,1 g/kg = 1,73 g/kg)

čime je počinio  prekršaj  iz čl. iz  199. st. 2. Zakona o sigurnosti prometa na cestama a kažnjivo po čl. 199. st. 8 citiranog Zakona ("N. N." broj: 67/08, 48/10, 74/11, 80/13, 158/13, 92/14, 64/15, 108/17, 70/19, 42/20, 85/22,114/22, 133/23, 145/24),


2.    – što je u vrijeme i na mjestu kao pod 1 u izreci ove presude ,  zatečen u prometu kao vozač  osobnog vozila marke Opel reg. pl. DU 833 JN, iako mu je rješenjem PP Ploče  klasa:  UP/I-211-033/26-04/10, Urbroj: 5411313 od 28. 01. 2026. godine, a koje je postalo pravomoćno i izvršno dana 2. 02. 2026. godine, zbog skupljenih 12 i više negativnih prekršajnih bodova ukinuta i oduzeta vozačka dozvola ser. broja: 11960799, izdana od strane PP Ploče,  

čime je počinio  prekršaj  iz čl. 286. st. 12. Zakona o sigurnosti prometa na cestama a kažnjivo po čl. 286. st. 12. istog Zakona ("N. N." broj: 67/08, 48/10,74/11, 80/13, 158/13, 92/14, 64/15,108/17,70/19,42/20, 85/22,114/22, 133/23, 145/24),

                                                      
       pa mu  se na temelju navedenih propisa   uz primjenu čl. 39. st. 1.  Prekršajnog zakona RH

· za prekršajno djelo pod 1 određuje kazna zatvora u trajanju od 7  (sedam) dana,
· za prekršajno djelo pod 2 određuje kazna zatvora u trajanju od 8 (osam) dana,

 
pa mu se primjenom čl. 39. st.  1. toč. 1. Prekršajnog zakona RH


  izriče

  Ukupna kazna zatvora u trajanju od  15 ( petnaest) dana 

 
Na temelju čl. 40. st. 1. i 2.   Prekršajnog zakona RH okrivljeniku se uračunava vrijeme provedeno u uhićenju po policijskim službenicima od dana   6. 08. 2026. godine  u 00,10 sati  kada je isti bio uhićen od strane policijskih službenika  do dana 6. 08. 2026.  godine u 13,20  sati   do   izlaska iz Zatvora u Dubrovniku gdje je bio zadržan  uračunava se  15 ( petnaest)  dana zadržavanja  u izrečenu kaznu zatvora.

3.  – što je u vrijeme i na mjestu kao pod 1 u izreci  ove presude  prouzročio  prometnu nesreću sa materijalnom  štetom  na način da je kao  vozač osobnog vozila marke Opel reg. pl. DU 833 JN upravljao iz smjera Opuzena u smjeru Ploča te dolaskom do mjesta događaja nije držao potreban razmak kada se kreće iza drugog vozila, točnije iza vozila marke BMW reg. oznake ZH 922 601 (švicarska), kojim je upravljao Durin Keyeziu ( 1990)  te se sa svojim vozilom reg. oznake DU 833 JN sa prednjom desnom stranom udario u stražnji dio vozila marke BMW reg. oznake ZH 922 601, na kojemu je nastala materijalna šteta, 

čime je počinio  prekršaj  iz čl. 109. st. 1.  Zakona o sigurnosti prometa na cestama a kažnjivo po čl. 109. st. 2. istog Zakona uz primjenu čl. 293. st. 1. istog Zakona  ("N. N." broj: 67/08, 48/10,74/11, 80/13, 158/13, 92/14, 64/15,108/17,70/19,42/20, 85/22,114/22, 133/23, 145/24),


4. – što je u vrijeme i na mjestu kao pod 1 u izreci ove presude nakon što je prouzročio prometnu nesreću  samovoljno se sa vozilom  udaljio  sa mjesta događaja , odnosno napustio mjesto prometne nesreće bez da je  popunio i potpisao Europsko izvješće ili na drugi način izmijenio osobne podatke i podatke o vozilima, odnosno, nije obavijestio policiju o prometnoj nesreći,

čime je počinio  prekršaj  iz čl. 176.  st. 2.   Zakona o sigurnosti prometa na cestama a kažnjivo po čl. 176. st. 5. istog Zakona  ("N. N." broj: 67/08, 48/10,74/11, 80/13, 158/13, 92/14, 64/15,108/17,70/19,42/20, 85/22,114/22, 133/23, 145/24),


pa mu  se temeljem istih propisa uz primjenu čl. 39. st. 1.   Prekršajnog zakona  RH   

· za djelo pod 3 utvrđuje novčana kazna u iznosu od  190,00 eura (Sl.stodevedeseteura),

· za djelo pod 4 utvrđuje novčana kazna u iznosu od 390,00 eura  (Sl.tristodevedeseteura),

	pa  se primjenom čl. 39 st. 1 toč. 2. Prekršajnog zakona RH


osuđuje

 Ukupnom novčanom  kaznom  u iznosu od   580,00   eura
 (Sl.petstoosamdeseteura)	

	Temeljem čl. 33. st. 10 Prekršajnog zakona RH okrivljenik je dužan izrečenu novčanu kaznu platiti u roku od 90 dana  po pravomoćnosti presude.


5. -  što je u vrijeme i na mjestu kao pod 1 u izreci ove presude  u prometu na cesti  upravljao osobnim vozilom marke  Opel. Reg. pl. DU 833 JN a nije koristio sigurnosni pojas za vrijeme vožnje kako je to proizvođač sigurnosnog pojasa odredio,

čime je počinio  prekršaj  iz čl. 163. st. 1.    Zakona o sigurnosti prometa na cestama a kažnjivo po čl. 163. st. 8 istog Zakona  ("N. N." broj: 67/08, 48/10,74/11, 80/13, 158/13, 92/14, 64/15,108/17,70/19,42/20, 85/22,114/22, 133/23, 145/24),

pa mu se za prekršajno djelo pod 5 u izreci ove presude primjenom čl. 43. st. 1. PZ RH određuje mjera upozorenja

o p o m e n a

 
II.   Temeljem  čl. 138. st. 1. i 3. u vezi čl. 139. st. 3. Prekršajnog zakona RH okrivljenik je dužan platiti troškove prekršajnog postupka u iznosu od 26,54  eura (Sl.dvadesetšesteurapedesetčetiricenta)   u roku od 90 dana  po pravomoćnosti  ove presude  jer će se u protivnom isti naplatiti prisilnim putem.


                                               
                                             
Obrazloženje

1. Policijska postaja Ploče   pod brojem: 211-07/26-55/20339 od dana  6. 08. 2026. godine   izdala je  optužne prijedloge   protiv okrivljenika  Luke  Markote  zbog prekršaja činjenično i pravno opisanih u izreci ove presude.

2. U svojoj obrani na ročištu kod ovog suda dana   6. 08. 2026. godine okrivljenik je naveo: Razumio sam navode optužnog akta tužitelja, izjavljujem da je točno da sam dana 5. kolovoza 2026. godine oko 23,45 sati  upravljao vozilom marke  Opel reg. pl. DU 833 JN kretajući se smjera Opuzen-Ploče  te neposredno  kod mjesta Rogotin na dionici DC-8  ja sam u vožnji gledano u smjeru kretanja  prednjim djelom vozila udario u zadnji dio osobnog vozila marke BMW reg. pl. ZH 922601 ( CH) kojim je upravljao vozač Durin Kryeziu  koji je vozač vršio radnju skretanja u lijevo preko pune linije neposredno podre caffe bara "Sagena" gdje se zaustavio. Točno je da nisam držao dovoljan razmak da pravovremeno izbjegnem sraz vozila ali vozač nije pokazivačem smjera  naznačio radnju skretanja. Točno je da nisam vozilo ostavio na mjestu događaja li se nisam odmah udaljio jer sam s vozilom s kojim sam upravljao  a koje je vlasništvo moga oca,  skrenuo prema caffe baru Sagena u Rogotinu da bih nakratko porazgovarao s drugim sudionikom prometne nesreće i to  sa ženskom osobom koja se preziva Marević koja j bila u navedenom vozilu a potom sam vozilo odvezao kući u Rogotin i isto ostavio u dvorištu, što je policija utvrdila na adresi Neretvanska 22, Rogotin, gdje je ostavljeno parkirano sa utvrđenim oštećenjima na istom. Ja sam, od kuće krenuo pješice do mjesta događaja, došao sam na mjesto događaja gdje je policijski službenik obavljao očevid. Moja namjera nije bila da se udaljim sa mjesta događaja, znam da me ne opravdava što sam vozilo odvezao s mjesta događaja. Alkotestiran sam odgovarajućim uređajem do strane policijskih službenika PP Ploče i utvrđena je koncentracija od 1,83 g/kg umanjeno za 0,1 g/kg što iznosi 1,73 g/kg a od alkohola sam konzumirao par piva. Nesporno je da sam upravljao navedenim osobnim vozilom za vrijeme odnosno neposredno što mi je pravomoćnim rješenjem PP Ploče klasa: UP/I-211-03/26-04/10, Urbroj: 541-1313 od 28. 01. 2026. godine koje je postalo izvršno 2. veljače 2026. ukinuta vozačka dozvola  i oduzeta ser. broj: 11960799 zbog prikupljenih 12 i više negativnih prekršajnih bodova.  U vožnji nisam koristio utužene prigode na dionici DC – 8 predmetnim vozilom  sigurnosni pojas. Izražavam  kajanje i žaljene, ispriku, obećavam da se ovo više neće ponoviti. Drugo nemam ništa izjaviti.

3. U dokaznom postupku kod ovoga suda izvršen je  uvid u optužni akt tužitelja od 6. 08. 2026 ( list spisa 1-3), izvješće o uhićenju okrivljenika  na dan 6. 08. 2026 u 00,10 sati ( list spisa 4-5), izjava o odricanju prava na branitelja ( list spisa 6), zapisnik  ser. broj: 02469164 od 6. 08. 2026.  u svezi ispitivanja prisutnosti alkohola u organizmu ( list spisa 8), zapisnik o očevidu sačinjen u PP ploče dana 6. 08. 2026 ( list spisa 9-13),  liječnička dokumentacija ( list spisa 14-15), skica mjesta događaja ( list spisa 16), službena zabilješka PP Ploče ( list spisa 17-18), službena zabilješka od 6. 08. 2026 ( list spisa 19)) preslika rješenja o ukidanju vozačke dozvole izdano u PP Ploče od 28. 01. 2026 klasa: UP/I-211-03-26-04/10, Urbroj: 541313, izvršno 2. 02. 2026 ( list spisa 20-21), zapisnik o ispitivanju okrivljenika kod PP Ploče ( list spis 22-23), potvrda Ministarstva pravosuđa, uprave i digitalne transformacije,  Odjela za prekršajnu evidenciju od 6. 08. 2026. godine iz koje se vidi da je okrivljenik Luka Markota osuđivan odlukom PP Ploče broj: 211-07/25-1/21544 od 20. 11. 29025. pravomoćno 29. 11. 2025. zbog prekršaja iz čl. 282 st. 9. ZOPSPC-a novčanom kaznom , odlukom Policijske postaje Ploče broj: 211-07/25-3/15047 od 15. 09. 2025. godine, pravomoćno 29. 11. 2025. zbog prekršajnog djela iz čl. 199. st. 9. ZOSPC-a i prekršajnog djela iz čl. 289. st. 4. istog Zakona novčanom kaznom.

4. Naime, odredbom  člankom 199. st. 2. Zakona o sigurnosti prometa na cestama je propisano: vozač kategorije vozila A1, A2, A, B. BE, F, G i AM ne smije upravljati vozilom na cesti niti početi upravljati vozilom ako je pod utjecajem droga ili lijekova ili ako u krvi ima alkohola iznad  0,50 g/kg odnosno odgovarajući iznos miligrama u litri izdahnutog zraka.

5. Člankom 199. st. 8. Zakona o sigurnosti prometa na cestama propisano je kažnjavanje novčanom kaznom u iznosu od 1320 do 2650  eura ili kaznom zatvora u trajanju do 60 dana kazniti će se za prekršaj vozač i instruktor vožnje ako u krvi ima alkohola iznad 1,50 g/kg, odnosno odgovarajući iznos miligrama u litri izdahnutog zraka.

6. Analizom obrane priznanja okrivljenika  kao i uvidom u zapisnik o ispitivanju prisutnosti alkohola u organizmu ser. broj: 02469164 od 6. 08. 2026. ( list spisa 8 ) nedvojbeno proizlazi da je okrivljenik ostvario učin prekršajnog djela pod 1 u izreci ove presude za koje se smatra odgovornim te se proglašava krivim i kažnjava po Zakonu.

7. U pogledu prekršajnog djela pod 2 u izreci ove presude proizlazi iskazom priznanja okrivljenika i provedenim dokaznim postupkom da je okrivljenik ostvario učin prekršajnog djela iz čl. 286. st. 12. ZOSPC-a kako je to opisano pod toč. 2 u izreci ove presude za koje djelo se također smatra odgovornim, proglašava krivim i kažnjava po Zakonu.

8. Naime odredbom čl. 286. st. 4. ZOSPC-a je propisano: vozaču koji je u razdoblju od 2 godine prikupio 12 negativnih prekršajnih bodova rješenjem će mu se ukinuti i oduzeti vozačka dozvola, a odredbom čl. 286. st. 12. citiranog Zakona je propisano da osoba iz st. 3-7 ovog članaka koja upravlja motornim vozilom nakon izvršnosti rješenja iz st. 3-6 ovog članka, a prije ponovnog stjecanja prava na samostalno upravljanje motornim vozilom, kazniti će se za prekršaj novčanom kaznom u iznosu od 1.320,00 do 2.650,00 eura ili kaznom zatvora u trajanju do 60 dana.

9. Analizom iskaza okrivljenika te provedenim dokaznim postupkom također proizlazi da je okrivljenik ostvario prekršajna djela postupajući protivno odredbi čl. 109. st. 1 kažnjivo po čl. 109. st. 2. ZOSPC-a  a u svezi sa čl. 293. st. 1. istog Zakona kako je to pobliže opisano pod toč. 3. u izreci ove presude kao i učin prekršajnog djela iz čl. 176. st. 2. a kažnjivo poo čl. 176. st. 5. citiranog Zakona  kako je pobliže opisano pod toč. 4 u izreci ore presude, za koja djela se smatra odgovornim, proglašava krivim i kažnjava po Zakonu.

10. Prilikom odlučivanja o prekršajnopravnoj sankciji koja bi bila primjerena krivnji okrivljenog sud je uzeo u obzir sve okolnosti iz čl. 36. st. 1. i 2.  PZ RH  koji utječu na odmjeravanje kazne, stupanj odgovornosti okrivljenika, okolnosti uz koje je djelo počinjeno, osobne prilike, starosnu dob i njegovo držanje nakon počinjenja djela.

11. Tako je sud od olakotnih okolnosti uzeo u obzir da je okrivljenik priznao učin prekršajnih djela koja mu se stavljaju na teret, da je nezaposlen,  dok se otegotna okolnost sastoji u tome da je do sada osuđivan odlukom PP Ploče broj: 211-07/25-1/21544 od 20. 11. 2025 , pravomoćno 29. 11. 2025. godine zbog prekršaja iz čl. 282. st. 9. ZOSPC-a, odlukom PP Ploče broj: 211-07/25-3/15047 od 15. 07. 2025 , pravomoćno 29. 11. 2025. godine  zbog prekršaja iz čl. 199. st. 9 i čl. 289. st. 4. ZOSPC-a, pa mu je za prekršajno djelo iz čl. 199. st. 8. i čl. 286. st. 12. ZOSPC-a a kao prekršajno pravna sankcija primijenjena najstroža vrsta kazne, kazna zatvor au trajanju kako je određeno pojedinačno za svako djelo u izreci ove presude, obzirom na iznijete otegotne okolnosti na strani okrivljenika a kojima se ostvaruje cilj i svrha kažnjavanja iz čl. 6. i čl. 32 . PZ RH, u koju je sukladno odredbi čl. 40., st. 1. i 2. PZ RH uračunato vrijeme  provedeno u uhićenju okrivljenika po policijskim službenicima do izlaska iz zatvor au Dubrovniku gdje je bio zadržan u trajanju od 15 dana, uvidom uvidom u potvrdu o izdržanoj kazni iz Zatvora u Dubrovniku od 20. kolovoza 2026. godine u     vremenu od 6. 08. 2026.  od 00,10 sati do 21. 08. 2026. u 00,10 sati ( list spisa 32).

12. Okrivljeniku je uvažavajući gore iznijete olakotne okolnosti za djela pod 3-4 u izreci ove presude kao prekršajna sankcija primijenjena novčana kazna u zakonskom okviru kojom se također ostvaruju cilj i svrha kažnjavanja sukladno čl. 6. i čl. 32. PZ RH odnosno ciljevi specijalne i generalne prevencije.

13. Okrivljeniku nije izrečena zaštitna mjera zabrane upravljanja motornim vozilom "B" kategorije jer po ocjeni suda izricanjem iste neće se postići svrha propisana odredbama čl. 51. i 58. Prekršajnog zakona. Naime, nije sporno da je okrivljeniku ukinuta vozačka dozvola pravomoćnim i izvršnim rješenjem PP Ploče klasa: UP/I-211-03/26-04/10 Urbroj: 5411313 od  28. 01. 2026.  koje je postalo pravomoćno i izvršno 2. 02. 2026. godine  te ovaj sud smatra da nema svrhe za izricanjem navedene zaštitne mjere jer okrivljena već ima zabranu upravljanju vozilima svih kategorija do novog polaganja vozačkog ispita u budućnosti, a neizvjesno je hoće li to uopće učiniti. Pri tome treba imati u vidu  i da je člankom 49. Zakona o izmjenama i dopunama Zakona o sigurnosti prometa na cestama ( "N. N. 85/22) koji je stupio na snagu 29. 07. 2022. godine brisana odredba čl. 288. Zakona o sigurnosti prometa na cestama koji je propisivao da će se počinitelju prekršaja koji nema pravo na upravljanje motornim vozilom zaštitna mjera zabrane upravljanja motornim vozilom izvršiti kada stekne pravo na upravljanje i ishodi vozačku dozvolu, a prema čl. 58. st. 2. Prekršajnog zakona zaštitna mjera zabrane upravljanja motornim vozilom počinje teći od izvršnosti presude.
 
14. Okrivljeniku je za djelo po 5 u izreci ove presude kojim je ostvario postupanje po čl. 163. st. 1 a kažnjivo po čl. 163. st. 8 ZOSPC-a primijenjena mjera upozorenja – opomena sukladno čl. 43. st. 1. PZ RH  budući da se radi o blažem obliku prekršajnog djela, kojim nisu prouzročene štetne posljedice te se ovom mjerom upozorenja postiže cilj i svrha sankcioniranja. 

15. Odluka o troškovima prekršajnog  postupka donesena je sukladno odredbi čl. 138. st. 1. i 3. u svezi čl. 139. st. 3. PZ RH s obzirom na trajanje i složenost postupka te imovinske prilike okrivljenika. 

16. Slijedom iznijetog odlučeno je kao u izreci  ove presude. 

U  Metkoviću, 7. rujna  2026. god.

                                                                                                        Sudac                                                                                                                                  
Zapisničar                                                                                                                                                                   
Katica Zovko, v. r.                                                                Stanka Obradović, v. r.

Naputak o pravnom lijeku:

	Protiv ove presude dopuštena je žalba u roku od 8 dana od  dana dostave  prijepisa presude. Žalba se podnosi Općinskom sudu u Metkoviću u dva istovjetna primjerka a o žalbi odlučuje Visoki prekršajni sud Republike Hrvatske. 






Dostaviti:                                                                                         
1. Okrivljenom-   Luka  Markota, Rogotin, Ul. neretvanska br. 22,
2. Tužitelju-  Policijska postaja Ploče,
3.  U spis,

